Az Alexandra Kiadó hiánypótló könyve segít felfedezni a kávébab és a fekete ital hihetetlenül gazdag, a laikusok által csak kevésbé ismert világát. Vezető szakértők mesélnek a kávé történetéről, elterjedéséről, műveléséről, előkészítéséről, eladásáról, valamint a kávéipart érintő legfontosabb környezetvédelmi és társadalmi kérdésekről.
A közel 500 oldalas vaskos kötet fejezeteit olvasva megismerkedhetünk a pörkölés tudományával, sőt, nyugodtan írhatjuk inkább, hogy művészetével, továbbá a kóstolással és mindennel, ami ahhoz kell, hogy megszülethessen a tökéletes csésze kávé. A könyv végén azt is megtudhatjuk, hogyan készíthetünk el egy nagyszerű csésze kávét. Kövessék a szerzőkkel kedvenc italunk kalandos útját az ültetvényektől a legdivatosabb kávézókig!